ข้อบังคับมหาวิทยาลัยเทคโนโลยีพระจอมเกล้าพระนครเหนือข้อบังคับมหาวิทยาลัยเทคโนโลยีพระจอมเกล้าพระนครเหนือว่าด้วยเครื่องแบบและเครื่องหมายพ.ศ. ๒๕๕๒[๑] โดยที่เป็นการสมควรกำหนดเครื่องแบบและเครื่องหมายของกรรมการสภามหาวิทยาลัยและผู้ปฏิบัติงานของมหาวิทยาลัยเทคโนโลยีพระจอมเกล้าพระนครเหนืออาศัยอำนาจตามความในมาตรา๒๒ (๒) และมาตรา ๖๕ แห่งพระราชบัญญัติมหาวิทยาลัยเทคโนโลยีพระจอมเกล้าพระนครเหนือพ.ศ. ๒๕๕๐ ประกอบกับมติสภามหาวิทยาลัยเทคโนโลยีพระจอมเกล้าพระนครเหนือในคราวประชุมครั้งที่ ๕/๒๕๕๒ เมื่อวันที่ ๗ ตุลาคม ๒๕๕๒ จึงให้ตราข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีพระจอมเกล้าพระนครเหนือว่าด้วยเครื่องแบบและเครื่องหมาย พ.ศ. ๒๕๕๒ข้อ ๒ ข้อบังคับนี้ให้ใช้บังคับนับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยเทคโนโลยีพระจอมเกล้าพระนครเหนืออธิการบดี หมายความว่าอธิการบดีมหาวิทยาลัยเทคโนโลยีพระจอมเกล้าพระนครเหนือกรรมการสภามหาวิทยาลัย หมายความว่ากรรมการสภามหาวิทยาลัยเทคโนโลยีพระจอมเกล้าพระนครเหนือผู้ปฏิบัติงานในมหาวิทยาลัย หมายความว่าพนักงานมหาวิทยาลัย และลูกจ้างประจำของมหาวิทยาลัยข้อ ๔ ลักษณะเครื่องแบบปกติขาวเครื่องแบบพิธีการประเภทเครื่องแบบปกติขาวของกรรมการสภามหาวิทยาลัยและผู้ปฏิบัติงานในมหาวิทยาลัยมีดังนี้(ก)สำหรับกรรมการสภามหาวิทยาลัย และผู้ปฏิบัติงานในมหาวิทยาลัยชาย ประกอบด้วย(๑)หมวก ทรงหม้อตาลสีขาว กระบังหน้าทำด้วยหนังหรือวัตถุเทียมสีดำ สายรัดคางสีทองกว้างหนึ่งเซนติเมตร มีดุมโลหะสีทองตราสัญลักษณ์มหาวิทยาลัยขนาดเล็กติดที่ข้างหมวก ข้างละหนึ่งดุม ผ้าพันหมวกเป็นแถบลายถักสีขาวที่หน้าหมวกติดตราสัญลักษณ์มหาวิทยาลัย(๒)เสื้อ แบบราชการสีขาว ใช้ดุมโลหะสีทองตราครุฑห้าดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓)กางเกงขายาวสีขาว แบบราชการ ไม่พับปลายขา(๔)เข็มขัดหนังสีดำ(๕)รองเท้าหุ้มส้นสีดำ และถุงเท้าสีดำ(ข)สำหรับกรรมการสภามหาวิทยาลัย และผู้ปฏิบัติงานในมหาวิทยาลัยหญิง ประกอบด้วย(๑)หมวก เป็นหมวกแก็ปทรงอ่อนพับปีกสีขาว สายรัดคางสีทอง กว้างหนึ่งเซนติเมตรมีดุมโลหะสีทองตราสัญลักษณ์มหาวิทยาลัย ขนาดเล็กติดที่ข้างหมวกข้างละหนึ่งดุม ผ้าพันหมวกเป็นแถบลายถักสีขาวที่หน้าหมวกติดตราสัญลักษณ์มหาวิทยาลัย(๒)เสื้อ ให้ใช้เสื้อนอกคอแบะสีขาวแบบคอแหลมหรือคอป้าน แขนยาวถึงข้อมือมีตะเข็บหลังสี่ตะเข็บ มีแนวสาบอกมีดุมตราครุฑขนาดเส้นผ่าศูนย์กลางหนึ่งจุดห้าเซนติเมตร สามดุม สำหรับเสื้อคอแหลม และห้าดุมสำหรับเสื้อคอป้าน มีกระเป๋าล่างข้างละหนึ่งกระเป๋าเป็นกระเป๋าเฉียงเล็กน้อยไม่มีใบปกกระเป๋า และให้ใช้เสื้อคอพับแขนยาวสีขาวผูกผ้าพันคอสีดำเงื่อนกลาสี ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)กระโปรง ให้ใช้กระโปรงสีขาว ตีเกล็ดด้านหน้าสองเกล็ด และด้านหลังสองเกล็ดยาวปิดเข่าปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่าปลายบานเล็กน้อยใช้กับแบบเสื้อคอป้าน(๔)รองเท้า ถุงเท้า ให้ใช้รองเท้าหนังหุ้มส้นปิดปลายเท้าสีดำไม่มีลวดลายส้นสูงไม่เกินสิบเซนติเมตร ถุงเท้ายาวสีเนื้อทั้งนี้เครื่องแบบปกติขาวของกรรมการสภามหาวิทยาลัยและผู้ปฏิบัติงานในมหาวิทยาลัยตามวรรคหนึ่งให้มีลักษณะตามรายละเอียดรูปที่แนบท้ายข้อบังคับนี้ข้อ ๕ เครื่องหมายประดับคอเสื้อให้มีเครื่องหมายเป็นโลหะสีทองตราสัญลักษณ์มหาวิทยาลัยกว้างสองเซนติเมตรสูงสองจุดห้าเซนติเมตร ใช้ติดคอเสื้อเครื่องแบบปกติขาวของกรรมการสภามหาวิทยาลัยและผู้ปฏิบัติงานในมหาวิทยาลัยตอนหน้าทั้งสองข้างรายละเอียดตามรูปที่แนบท้ายข้อบังคับนี้ข้อ ๖ อินทรธนู ให้มีอินทรธนูแข็งพื้นสักหลาดสีดำ ขนาดกว้างห้าเซนติเมตร ยาวตามความยาวของบ่ามีแถบไหมสีทองขนาดหนึ่งเซนติเมตรตรึงขอบอินทรธนู ปลายอินทรธนูมนติดดุมตราครุฑ มีขอบวงกลมรอบเม็ดดุมสองเส้นขนาดเส้นผ่าศูนย์กลางหนึ่งจุดห้าเซนติเมตร บนอินทรธนูปักดิ้นสีทองลายดอกประดู่แดงและให้ติดอินทรธนูทับเสื้อเหนือบ่าทั้งสองข้างจากไหล่ไปคอรายละเอียดตามรูปที่แนบท้ายข้อบังคับนี้ข้อ ๗ ลักษณะเครื่องแบบครึ่งยศเครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงของกรรมการสภามหาวิทยาลัยและผู้ปฏิบัติงานมหาวิทยาลัยชายหรือกระโปรงของกรรมการสภามหาวิทยาลัยและผู้ปฏิบัติงานหญิงให้ใช้ผ้าสีดำและให้ผู้ที่ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์นั้นโดยไม่สวมสายสะพายข้อ ๘ ลักษณะเครื่องแบบเต็มยศเครื่องแบบเต็มยศมีลักษณะเป็นส่วนประกอบเช่นเดียวกับเครื่องแบบครึ่งยศและการประดับเครื่องราชอิสริยาภรณ์นั้นให้สวมสายสะพายร่วมกับเครื่องราชอิสริยาภรณ์ข้อ ๙ โอกาสการใช้เครื่องแบบให้กรรมการสภามหาวิทยาลัยและผู้ปฏิบัติงานมหาวิทยาลัยแต่งเครื่องแบบพิธีการตามข้อบังคับนี้เป็นคราวๆ ไปตามคำสั่งของมหาวิทยาลัยข้อ ๑๐ ให้อธิการบดีเป็นผู้รักษาการตามข้อบังคับนี้กรณีมีปัญหาในการวินิจฉัย หรือการตีความเพื่อปฏิบัติตามประกาศนี้ให้อธิการบดีเป็นผู้มีอำนาจในการวินิจฉัยชี้ขาดประกาศ ณ วันที่ ๗ตุลาคม พ.ศ. ๒๕๕๒เกษม สุวรรณกุลนายกสภามหาวิทยาลัยเทคโนโลยีพระจอมเกล้าพระนครเหนือ[เอกสารแนบท้าย]๑.แนบท้ายข้อบังคับมหาวิทยาลัยเทคโนโลยีพระจอมเกล้าพระนครเหนือ ว่าด้วยเครื่องแบบเครื่องหมายและเครื่องแต่งกาย พ.ศ. ๒๕๕๒(ดูข้อมูลจากภาพกฎหมาย)กนกพร/ผู้จัดทำ๑๖ พฤศจิกายน ๒๕๕๓กวินทราดา/ผู้ตรวจ[๑] ราชกิจจานุเบกษาเล่ม ๑๒๗/ตอนพิเศษ ๒๔ ง/หน้า ๙๗/๑๙ กุมภาพันธ์ ๒๕๕๓